பலத்த ஊகங்களுக்குப் பிறகு, டாடா மோட்டார்ஸ் 2006 ஆம் ஆண்டு மே 19 அன்று மேற்கு வங்கத்திலுள்ள சிங்கூரில் டாடா நானோவை உற்பத்திச் செய்யப்போவதாக அறிவித்தது. இருப்பினும், ஒரு வாரத்திற்குள் ஒரு சில விவசாயிகள் டாடா நிறுவனம் தங்கள் நிலங்களைக் கையகப்படுத்துவதற்கு எதிர்ப்பு தெரிவித்து போராட்டங்களைத் துவங்கினர். இந்த வழக்கு மமதா பானர்ஜி, திரிணமுல் காங்கிரஸ் தலைவர் அவர்களால் கைக்கொள்ளப்பட்டது. சூழ்நிலை டாடாக்கள் வெளியேறுவதாக மிரட்டும் அளவிற்கு சென்றது,மேலும் தானாகவே நிலம் தர முன்வந்த விவசாயிகளுக்கான இழப்பீட்டுத் தொகை பட்டுவாடாவும் எதிர்ப்பாளர்களால் தடைப்பட்டது. இது பின்னர் திரிணமுல் காங்கிரஸ்சால் அக்டோபரில் கடைப்பிடிக்கப்பட்ட மாநிலம் தழுவிய கடையடைப்பு போராட்டத்தில் தொடர்ந்தது. மாநில அரசு அரசியல் கட்சிகள் சிங்கூரில் கூட்டங்கள் அல்லது ஊர்வலங்கள் நடத்த தடை விதித்தது, மேலும் பெரிய காவற்படையை அங்கே நிலைநிறுத்தியது.
2006 ஆம் ஆண்டு டிசம்பர் 2 ஆம் நாள் காவலர்களுக்கும் விவசாயிகளுக்கும் இடையே ஏற்பட்ட மோதலில் பரவலான வன்முறை ஏற்பட்டது.

2006 ஆம் ஆண்டு டிசம்பர் 4 அன்று மமதா பானர்ஜி உண்ணாநிலைப் போராட்டதில் இறங்கினார். அதன் பின்னர், ஓர் 48 மணி நேர வேலை நிறுத்தம் அவரால் அறிவிக்கப்பட்டது. இது தபசி என்னும் விவசாய நில பாதுகாப்புக் குழு பிரச்சாரகரின் எரிந்த உடற்பகுதி நானோ சிங்கூர்ஆலைப்பகுதியில் கண்டெடுக்கப்பட்டதற்கு எதிர்ப்பு தெரிவித்து அறிவிக்கப்பட்டது. இரு இடது கம்யூனிஸ்ட் கட்சித் தொண்டர்கள் பின்னர் கொலைக்காக ஆயுள் தண்டனை வழங்கி தண்டிக்கப்பட்டனர். அவரது 24 நாள் போராட்டத்தின்போது, பானர்ஜிக்கு செயற்கை சுவாசம் அளிக்கப்பட்டது. இறுதியாக அன்றைய குடியரசுத் தலைவர் அப்துல் கலாம் மற்றும் பிரதமர் மன்மோகன் சிங் ஆகியோரது வேண்டுகோள்களுக்குப் பிறகு தனது உண்ணாநிலைப் போராட்டத்தை விலக்கிக் கொண்டார்.

நிலத்தின் மீதான எதிர்ப்புகள் 2007 ளிலும் தொடர்ந்த போது, ரத்தன் டாடா இச்சர்ச்சையில் வர்த்தகப் போட்டியாளர்களின் பங்கிருப்பதாகக் குற்றஞ்சாட்டினார். பிப்ரவரி 2007 ல் நில கையக்கப்படுத்துதல் துவக்கத்தில் விமர்சிக்கப்பட்டாலும் பின்னர் 2008 ல் கொல்கொத்தா உயர் நீதி மன்றத்தால் அங்கீகரிக்கப்பட்டது. அரசியல் அமைதியின்மையும் மழையும் ஆலை நிறுவுதலை தடைச் செய்ததால் டாடா மோட்டார்ஸ் நானோ துவக்கத்தை செப்டெம்பர் 2008 வரை தாமதித்தது.

வன்முறை 2008 முழுதும் தொடர்ந்தது. மேலும் 2008 ஆம் ஆண்டு செப்டம்பரில் டாடா மோட்டார்ஸ் சிங்கூரில் தங்கள் பணியை இடை நிறுத்தம் செய்வதாக அறிவித்தது. அக்டோபர் 2 2008 ஆம் ஆண்டு டாடா மோட்டார்ஸ் சிங்கூரிலிருந்து வெளியேறுவதாக அறிவித்தனர். அக்டோபர் 7 2008 ல் குஜராத் முதல்வர் நரேந்திர மோடி டாடா மோட்டார்ஸ்சுடன் புரிந்துணர்வு ஒப்பந்தம் ஒன்று மூலம் நானோ ஆலைத் தொடங்க குஜராத்தில்அகமதாபாத் மாவட்டத்தில் சனந்த் எனும் பகுதியில் நிலம் அளிக்க கையொப்பமிட்டார்.

முன்மாதிரி பதிப்புகள்
கலப்பின கார்
வரலாற்றில் இடம்
சிங்கூர் தொழிற்சாலை வெளியேற்றம்